Diari Oficial de la Generalitat Valenciana


Sumari del DOGV 6877, del 05-10-2012 (2012/9122)

RESOLUCIÓ de 18 de setembre de 2012, de la subsecretària de la Conselleria d'Agricultura, Pesca, Alimentació i Aigua, per la qual designa membres de la comissió de valoració de les ajudes a organitzacions professionals agràries convocades per la Resolució de 18 de maig de 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6877

Data del DOGV
:   05-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9122


Data del document
:   18-09-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * acta de congrés
    * suport econòmic
    * ajuda a l'agricultura
    * jove agricultor
    * associació professional
    * ajuda pública

RESOLUCIÓ de 18 de setembre de 2012, de la subsecretària de la Conselleria d'Agricultura, Pesca, Alimentació i Aigua, per la qual designa membres de la comissió de valoració de les ajudes a organitzacions professionals agràries convocades per la Resolució de 18 de maig de 2012. [2012/9122]  
Primer. L'Orde 24/2010, de 13 de juliol, de la Conselleria d'Agricultura, Pesca i Alimentació, publicada en el DOCV núm. 6315, de 21 de juliol de 2010, va aprovar les bases reguladores per a la concessió d'ajudes a les organitzacions professionals agràries amb presència en l'àmbit territorial de la Comunitat Valenciana.  
L'Orde de 4 d'abril de 2006, de la Conselleria d'Agricultura, Pesca i Alimentació, publicada en DOCV núm. 5240, de 18 d'abril de 2006, i modificada per l'Orde de 22 de juliol de 2008, de la Conselleria d'Agricultura, Pesca i Alimentació, publicada en el DOCV núm. 5815, de 28 de juliol de 2008, va regular la concessió d'ajudes a les organitzacions professionals agràries que integren organitzacions de dones, o organitzacions de dones amb personalitat jurídica pròpia per a la promoció de la integració i la igualtat d'oportunitats de la dona en l'àmbit rural.  
  
L'Orde de 4 d'abril de 2006, de la Conselleria d'Agricultura, Pesca i Alimentació, publicada en el DOCV núm. 5240, de 18 d'abril de 2006, i modificada per l'Orde de 22 de juliol de 2008, de la Conselleria d'Agricultura, Pesca i alimentació, publicada en el DOCV núm. 5815, de 28 de juliol de 2008, va regular la concessió d'ajudes a les organitzacions professionals agràries per a la promoció associativa i representativa dels agricultors jóvens.  
Segon. D'acord amb les bases esmentades, «correspon a la consellera d'Agricultura, Pesca i Alimentació la resolució dels expedients a proposta de la Subsecretaria, òrgan competent per a l'ordenació i instrucció, i d'acord amb la proposta d'una comissió integrada per la subsecretària, el cap del Servici de Promoció Comarcal i el cap del Servici de Relacions Agràries.»  
Tercer. La nova composició del Consell, sorgida del Decret 75/2011, de 24 de juny, que establix l'estructura bàsica de la Presidència i de les conselleries de la Generalitat, que establix en l'article 23 la nova estructura bàsica de la Conselleria d'Agricultura, Pesca, Alimentació i Aigua, la qual cosa ha derivat en l'aprovació del Decret 113/2011, de 2 de setembre, del Consell, que aprova el Reglament Orgànic i Funcional de la Conselleria d'Agricultura, Pesca, Alimentació i Aigua, i en la supressió de determinades unitats orgàniques.  
  
Quart. La Resolució de 18 de maig de 2012, de la Conselleria d'Agricultura, Pesca, Alimentació i Aigua, (Diari Oficial de la Comunitat Valenciana número 6784, de 29 de maig de 2012) convoca per a l'any 2012 les ajudes a les organitzacions professionals agràries i en publica les línies pressupostàries i els imports globals màxims.  
Per tant, d'acord amb les atribucions que em conferixen la disposició final de l'Orde 24/2010, de 13 de juliol, i l'Orde de 22 de juliol de 2008, resolc:  
Designar com a membres de la comissió de valoració de les ajudes a organitzacions professionals agràries convocades per la Resolució de 18 de maig de 2012 les persones següents, adscrites al Gabinet Tècnic de la Conselleria d'Agricultura, Pesca, Alimentació i Aigua:  
- Carlos Espert Cerezo  
- Esperanza Martín Garnés  
  
València, 18 de setembre de 2012.- La subsecretària de la Conselleria d'Agricultura, Pesca, Alimentació i Aigua: Amparo Montoro Blasco.